pythainlp/thai-wiki-dataset-v4 huggingface dataset:
แขวงดาวคะนอง

ดาวคะนอง เป็นชื่อแขวงและย่านในเขตธนบุรี กรุงเทพมหานคร เดิมเป็นที่ตั้งของหมู่บ้านชาวมอญที่ตั้งอยู่ทางทิศใต้ของวัดกลางดาวคนอง จึงมีการสันนิษฐานว่าคำว่า "คะนอง" มาจาก "คะน็อง" หรือ "ฮน็อง" ในภาษามอญ
ชื่อและประวัติ.
สันนิษฐานว่าย่านดาวคะนองเป็นชุมชนมอญเมื่อสมัยต้นรัตนโกสินทร์ แต่เดิมมีตลาดน้ำวัดคลองดาวคะนอง ย่านนี้ยังมีวัดกลางดาวคนองตั้งอยู่ใกล้กับปากคลองดาวคะนอง พบพระพุทธรูปหินทราย พระพุทธรูปทรงเครื่องน้อย อุโบสถที่มีเค้าสมัยปลายกรุงศรีอยุธยาตอนปลาย เดิมชื่อวัดคือ วัดกลาง เนื่องจากทางทิศใต้ของวัดติดต่อกับคลองบ้านกลาง ซึ่งเป็นที่ตั้งของหมู่บ้านชาวมอญ ต่อมาวัดได้เพิ่มคำว่า "ดาวคนอง" เข้าไปตามสถานที่ตั้งของวัดในระหว่าง พ.ศ. 2493–2512
คำว่า "คะน็อง"  หรือ "ฮน็อง"  เป็นภาษามอญมีความหมายว่า "ดาว" ดาวคะนองจึงมีความหมายว่า "ดาวดาว" ตามทฤษฎีคำซ้อน 2 ภาษา ยังมีการสันนิษฐานว่า ชื่ออาจมาจากการที่จระเข้มาอาละวาด นิทานกลอนเรื่อง "ไกรทอง" โดยบุศย์ รจนา ระบุว่า ท้าวโคจรจากเมืองพิจิตรลงมาปราบจระเข้สองพี่น้อง ท้าวพันตาและพระยาพันวัง โดยแผลงฤทธิ์ฟาดน้ำกันที่ย่านนี้ ดาวคะนองยังได้รับการเอ่ยถึงใน "นิราศเมืองแกลง" วรรณกรรมต้นยุครัตนโกสินทร์ของสุนทรภู่
ดาวคะนองยังได้รับการตั้งชื่อเป็นภาพยนตร์ กำกับโดยอโนชา สุวิชากรพงศ์ เพราะผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง โยคีเพลย์บอยก็แต่งเพลงชื่อ "ดาวคะนอง" ดาวคะนองยังอยู่ในสูตรท่องจำพยัญชนะไทย "ส เสือดาวคะนอง"
ที่ตั้งและอาณาเขต.
จากข้อมูลการเปลี่ยนแปลงแขวงพื้นที่แขวงในเขตธนบุรี เมื่อ 7 พฤศจิกายน 2540 แขวงดาวคะนองตั้งอยู่ทางทิศตะวันตกเฉียงใต้ของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
ประชากรศาสตร์.
จากข้อมูลรายงานสถิติจำนวนประชากรและบ้าน ประจำปี พ.ศ. 2562 แขวงดาวคะนองมีบ้าน 11,881 หลัง และมีประชากรทั้งหมด 17,392 คน แบ่งเป็นชาย 8,059 คน หญิง 9,333 คน
แขวงดาวคะนองมีชุมชนแออัด 5 ชุมชน ได้แก่ ชุมชนมะนาวหวาน ชุมชนวัดดาวคะนอง ชุมชนเจริญนคร 66 ชุมชนโกวบ๊อพัฒนา และชุมชนตรอกสะพานยาว
ปะลีน

ปะลีน ("บัลลังก์") ตามที่วงการปราชญ์พม่าแต่โบราณรับรู้กันมีอยู่หกประเภท ถือเป็นสัญลักษณ์สำคัญของสถาบันกษัตริย์พม่า ปรากฏเด่นชัดในสถาปัตยกรรมพม่าและในการเขียนรูปลักษณ์ทางพุทธของพม่า ปัจจุบันยังปรากฏในตราสัญลักษณ์กระทรวงการศาสนาและวัฒนธรรมพม่า
ประเภท.
วงการปราชญ์พม่าแต่โบราณจำแนกบัลลังก์เป็นหกประเภท ดังนี้
ราชบัลลังก์.
ก่อนยุคอาณานิคม ราชบัลลังก์เป็นที่ประทับของพระมหากษัตริย์และพระอัครมเหสี ตามธรรมเนียมแล้วราชสำนักพม่ามีราชบัลลังก์แปดประเภทตั้งอยู่ในท้องพระโรงเก้าแห่ง ทำให้เกิดภาษิตว่า "แปดบัลลังก์ เก้าท้องพระโรง" (ပလ္လင်ရှစ်ခန်း ရွှေနန်းကိုးဆောင်)
ช่างไม้ในราชสำนักซึ่งสืบทอดความรู้จากรุ่นสู่รุ่นเป็นผู้แกะสลักราชบัลลังก์จากไม้ ราชบัลลังก์แต่ละประเภทใช้ไม้ ลวดลาย และรูปแบบที่แตกต่างกันไป โหรจะเลือกฤกษ์งามยามดีสำหรับเริ่มงาน และจะมีราชพิธีบวงสรวงสิ่งศักดิ์สิทธิ์เพื่อป่าวประกาศการก่อสร้าง เมื่อแกะสลักเสร็จแล้ว จะเคลือบด้วยยางไม้ และตกแต่งด้วยทองคำเปลวกับกระเบื้องแก้ว ก่อนจะกระจายไปตั้งไว้ ณ โถงต่าง ๆ ในพระราชวัง
ราชบัลลังก์ทั้งแปดประเภท ได้แก่
ราชบัลลังก์ที่สำคัญที่สุด คือ สีหาสนบัลลังก์ ซึ่งมีแบบจำลองอยู่ในรัฐสภา
นอกจากนี้ ราชบัลลังก์ยังจัดกลุ่มตามความสูงได้ดังนี้
การใช้งานในพุทธศาสนา.
ปะลีนใช้ตั้งรูปสองมิติและสามมิติของพระพุทธเจ้า เรียกกันหลายอย่าง เช่น "ก่อปะลีน" (ဂေါ့ပလ္လင်), "พะย่าปะลีน" (ဘုရားပလ္လင်) หรือ "ซะมะคาน" (စမ္မခဏ်) ซึ่งมาจากคำว่า "สมฺมขณฺฑ" ในภาษาบาลี
ปะลีนยังเป็นลักษณะเด่นของศาลพุทธประจำครัวเรือนหลายแห่งในพม่า
วันเอกราช (ประเทศอินเดีย)

วันประกาศเอกราชของอินเดีย เฉลิมฉลองทุกวันที่ 15 สิงหาคม และถือเป็นวันหยุดในประเทศอินเดีย เพื่อรำลึกถึงการประกาศเอกราชของประเทศจากการปกครองของสหราชอาณาจักร เมื่อวันที่ 15 สิงหาคม 1947 เมื่อรัฐสภาแห่งสหราชอาณาจักรประกาศ พระราชบัญญัติเอกราชอินเดีย ค.ศ. 1947 ส่งผ่านเอกราชของรัฐสู่สภานิติบัญญัติแห่งชาติอินเดีย โดยคงมีพระเจ้าจอร์จที่ 6 แห่งสหราชอาณาจักรเป็นประมุขแห่งรัฐจนถึงการเปลี่ยนสู่ระบบสาธารณรัฐเต็มตัว การได้มาซึ่งเอกราชของอินเดียเป็นผลพวงมาจากขบวนการเอกราชอินเดียผ่านการต่อสู้แบบอหิงสา และ การดื้อแพ่ง ที่นำโดยคองเกรสแห่งชาติอินเดีย
การได้รับเอกราชของอินเดียนั้นมาพร้อมกับการแบ่งเส้นอาณาเขตอินเดีย ซึ่งบริติชอินเดียถูกแบ่งออกตามศาสนาเป็น เขตกรรมสิทธิ์อินเดียและ ปากีสถาน การแบ่งเขตนั้นนำไปสู่การประท้วงและจลาจลที่รุนแรงจนมีผู้เสียชีวิตเป็นจำนวนมาก และทำให้เกิดการโยกย้ายประชากรตามศาสนาที่ถูกแบ่งเส้นอาณาเขตกว่า 15 ล้านคน หลังเผชิญความรุนแรงทางศาสนา ในวันที่ 15 สิงหาคม 1947 นายกรัฐมนตรีคนแรกของอินเดีย ชวาหะร์ลาล เนห์รู ดึงเชือกกระตุกธงชาติอินเดียกางออกจากยอดเสาธงด้านหน้าประตูลาหอริ เดลี จึงเป็นธรรมเนียมสืบต่อมาสู่การเชิญธงและปราศัยต่อหน้าประชาชนในทุกวันประกาศเอกราช กิจกรรมต่าง ๆ นั้นจะถ่ายทอดสดทั่วประเทศโดย ดูร์ดาร์ชาน สถานีโทรทัศน์ทางการของอินเดีย โดยมักเริ่มด้วยเพลง เชห์นาอี ของ อูสตัด บิสมิลลา ข่าน
พระเจ้าคย็องด็อกแห่งชิลลา

พระเจ้าคย็องด็อกแห่งชิลลา  เป็นกษัตริย์องค์ที่ 35 ของชิลลา และเป็นโอรสของพระเจ้าซ็องด็อกมหาราช (ค. 702-737) พระองค์สืบทอดราชบัลลังก์ต่อจากพระเชษฐาของพระองค์คือพระเจ้าฮโยซ็อง กษัตริย์องค์ที่ 34 ของชิลลา รัชสมัยของพระองค์ถือเป็นยุคทองในประวัติศาสตร์ของอาณาจักรรวมชิลลา โดยเฉพาะด้านพุทธศิลป์และสถาปัตยกรรม พระองค์เป็นบุคคลที่มีอิทธิพลทางการเมืองและศาสนา พระเจ้าคย็องด็อก ได้พยายามรวมพระราชอำนาจเข้าศูนย์กลางด้วยการจัดระเบียบการปกครองใหม่ โดยพระราชมารดาของพระองค์เป็นผู้สำเร็จราชการแทนพระองค์ให้กับพระราชโอรสของพระเจ้าคย็องด็อกคือ พระเจ้าฮเยกง ซึ่งสืบทอดราชบัลลังก์หลังจากการสิ้นพระชนม์ของพระเจ้าคย็องด็อก
การปฏิรูปการปกครอง.
พระเจ้าคย็องด็อก พยายามจัดตั้งระบอบการปกครองที่คล้ายกับระบอบการปกครองของจีน ซึ่งภูมิภาคต่าง ๆ ถูกปกครองโดยขุนนางที่ราชสำนักส่งมามากกว่าที่จะเป็นขุนนางในท้องที่
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางแชมเปียนส์)

หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ.
แต่ละเวลาคือ CEST , ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
รอบคัดเลือกรอบสอง.
สรุปผลการแข่งขัน.
<section begin=Q2 />
<section end=Q2 />
แมตช์.
"รวมผลสองนัด ซูดูวา ชนะ 10–0."
"รวมผลสองนัด เสมอ 4–4. ริกา ชนะด้วยกฏประตูทีมเยือน."
"รวมผลสองนัด เชริฟฟ์ ตีรัสปอล ชนะ 2–1."
"รวมผลสองนัด อารารัต-อาร์เมเนีย ชนะ 4–1."
"รวมผลสองนัด ลูโดโกเรตส์ รัซกราด ชนะ 5–1."
"รวมผลสองนัด สโลวาน บราติสลาวา ชนะ 4–1."
"รวมผลสองนัด อัสตานา ชนะ 4–1."
"รวมผลสองนัด ลินฟีลด์ ชนะ 3–2."
"รวมผลสองนัด เอฟ91 ดูเดแลงก์ ชนะ 3–2."
รอบคัดเลือกรอบสาม.
สรุปผลการแข่งขัน.
<section begin=Q3 />
<section end=Q3 />
แมตช์.
"รวมผลสองนัด ลินฟีลด์ ชนะ 5–3."
"รวมผลสองนัด ซูดูวา ชนะ 4–2."
"รวมผลสองนัด อารารัต-อาร์เมเนีย ชนะ 3–2."
"รวมผลสองนัด เสมอ 3–3. ริกา ชนะด้วยกฏประตูทีมเยือน."
"รวมผลสองนัด ลูโดโกเรตส์ รัซกราด ชนะ 9–0."
"รวมผลสองนัด บาแตบารือเซา ชนะ 2–1."
"รวมผลสองนัด เอฟ91 ดูเดแลงก์ ชนะ 4–1."
"รวมผลสองนัด อัสตานา ชนะ 9–1."
"รวมผลสองนัด เอไอเค ชนะ 3–2."
"รวมผลสองนัด สโลวาน บราติสลาวา ชนะ 4–1."
รอบเพลย์ออฟ.
สรุปผลการแข่งขัน.
<section begin=PO />
<section end=PO />
แมตช์.
"รวมผลสองนัด เฟเรนส์วาโรช ชนะ 4–2."
"รวมผลสองนัด โคเปนเฮเกน ชนะ 3–2."
"รวมผลสองนัด เซลติก ชนะ 6–1."
"รวมผลสองนัด เสมอ 3–3. เอฟ91 ดูเดแลงก์ ชนะลูกโทษ 5–4." 
"รวมผลสองนัด เสมอ 2–2. ลูโดโกเรตส์ รัซกราด ชนะด้วยกฏประตูทีมเยือน."
"รวมผลสองนัด เสมอ 4–4. คาราบัก ชนะด้วยกฏประตูทีมเยือน."
"รวมผลสองนัด เสมอ 3–3. สโลวาน บราติสลาวา ชนะด้วยกฏประตูทีมเยือน."
"รวมผลสองนัด อัสตานา ชนะ 3–2."
หมายเหตุ.
<templatestyles src="Reflist/styles.css" />
บุนเดิสลีกา ฤดูกาล 2019–20

บุนเดิสลีกา ฤดูกาล 2019–20  เป็นการแข่งขันบุนเดิสลีกา ฤดูกาลที่ 57 เริ่มต้นฤดูกาลในวันที่ 16 สิงหาคม ค.ศ. 2019 และสิ้นสุดในวันที่ 20 พฤษภาคม ค.ศ. 2020 ไบเอิร์นมิวนิก คือทีมที่ชนะเลิศเมื่อฤดูกาลที่แล้ว
จำนวนผู้เล่นในม้านั่งสำรองเพิ่มขึ้นจากเจ็ดเป็นเก้าคนในฤดูกาล 2019–20
เมื่อวันที่ 13 มีนาคม ค.ศ. 2020 เดเอ็ฟเอ็ล ระงับบุนเดิสลีกาและซไวเทอบุนเดิสลีกา เนื่องจากการระบาดทั่วของไวรัสโคโรนา 
หลังจากการปรึกษาหารือกับรัฐบาลเยอรมันแล้ว ลีกจะกลับมาแข่งขันอีกครั้งในรูปแบบปิดในวันที่ 16 พฤษภาคม ค.ศ. 2020. เนื่องมาจากการเลื่อนการแข่งขัน, โปรแกรมการแข่งขันแมตช์สุดท้ายเมื่อวันที่ 27 มิถุนายนเป็นวันที่สองล่าสุดในฤดูกาลใดๆของบุนเดิสลีกา ได้มีข้อสรุป, หลังจาก ฤดูกาล 1971–72 (ซึ่งจะสรุปในวันต่อมา).
ทีม.
ทีมเข้าแข่งขันในฤดูกาล 2019–20 มีทั้งหมด 18 ทีม
เพลย์ออฟเลื่อนชั้น-ตกชั้น.
"เวลาทั้งหมดคือ UTC+2".
ภาพรวม.
<section begin=Details />
<section end=Details />
นัดที่สอง.
"รวมผลสองนัด เสมอ 2–2. แวร์เดอร์เบรเมินชนะด้วยกฎประตูทีมเยือนและเพราะฉะนั้นทั้งสองสโมสรที่เหลือจะได้อยู่ในลีกของพวกเขาตามเดิม."
 "ณ วันที่ 27 มิถุนายน ค.ศ. 2020 "
 "ณ วันที่ 27 มิถุนายน ค.ศ. 2020 "
 "ณ วันที่ 27 มิถุนายน ค.ศ. 2020 "
วิกฤตการณ์วิดีโอเกม ค.ศ. 1983

วิกฤตการณ์วิดีโอเกม ค.ศ. 1983  หรือรู้จักกันในชื่อ อาตาริช็อค (Atari shock) ในญี่ปุ่น เป็นภาวะถดถอยครั้งใหญ่ในอุตสาหกรรมวิดีโอเกมที่เกิดขึ้นระหว่าง ค.ศ. 1983-1985 โดยเฉพาะในสหรัฐอเมริกาเป็นหลัก วิกฤตการณ์นี้เกิดจากปัจจัยหลายอย่างรวมถึงความอิ่มตัวของตลาดในจำนวนเกมคอนโซลและเกมที่มีอยู่ และความสนใจในเกมคอนโซลที่ลดลงเนื่องจากคอมพิวเตอร์ส่วนบุคคล รายรับสูงสุดอยู่ที่ราว 3.2 พันล้านดอลลาร์ใน ค.ศ. 1983 จากนั้นก็ลดลงสู่ระดับ 100 ล้านดอลลาร์ใน ค.ศ. 1985 (ลดลงเกือบ 97%) วิกฤตการณ์ถือเป็นเหตุการณ์ที่ร้ายแรงที่ทำให้วงการวิดีโอเกมของอเมริกาเหนือในยุคที่สองของเครื่องเกมคอนโซลล่มสลายลง
เมื่อประมาณสองปีที่ผ่านมา วิกฤตการณ์ก็ส่งผลกระทบต่ออุตสาหกรรมที่กำลังเติบโตและนำไปสู่การล้มละลายของหลายบริษัทที่ผลิดคอมพิวเตอร์ส่วนบุคคลและเครื่องเล่นวิดีโอเกมในภูมิภาค นักวิเคราะห์แสดงความสงสัยเกี่ยวกับความมีชีวิตในระยะยาวของเครื่องเล่นวิดีโอเกมและซอฟต์แวร์ อุตสาหกรรมเกมคอมพิวเตอร์และวิดีโอเกมในอเมริกาเหนือได้ฟื้นตัวในอีกไม่กี่ปีต่อมาส่วนใหญ่เป็นผลมาจากความสำเร็จของเครื่องเล่นวิดีโอเกมนินเทนโดเอนเตอร์เทนเมนต์ซิสเตม (NES) ใน ค.ศ. 1985 นินเทนโดออกแบบเครื่องเอ็นอีเอสให้เป็นแบรนด์ตะวันตกสำหรับเครื่องคอนโซลแฟมิคอมที่เปิดตัวครั้งแรกใน ค.ศ. 1983 เพื่อหลีกเลี่ยงวิกฤตการณ์ที่เกิดจากการแข่งขันใน ค.ศ. 1983 และหลีกเลี่ยงความอัปยศที่วิดีโอเกมมีในเวลานั้น
คอนคาแคฟเนชันส์ลีก ฤดูกาล 2019–20 รอบคัดเลือก

คอนคาแคฟเนชันส์ลีก ฤดูกาล 2019–20 รอบคัดเลือก แข่งขันระหว่างวันที่ 6 กันยายน พ.ศ. 2561 ถึง 24 มีนาคม พ.ศ. 2562 โดยเป็นการแข่งขันเพื่อแบ่งทีมเข้าสู่ลีกระดับต่างๆ 3 ลีก นอกจากนี้ทีม 10 อันดับแรก จะได้สิทธิ์เข้าไปเล่นในโกลด์คัพ 2019
รูปแบบ.
นอกเหนือจาก 6 ทีม ที่ผ่านเข้าไปเล่นในฟุตบอลโลก 2018 รอบคัดเลือก โซนอเมริกาเหนือ – รอบที่ 5 ชาติสมาชิกคอนคาแคฟที่เหลือทั้ง 34 ทีม (ยกเว้น กัวเตมาลา ซึ่งถูกแบนโดยฟีฟ่า) จะลงแข่งขันในรอบนี้ โดยแต่ละทีมจะแข่งขันทั้งหมด 4 นัด แบ่งเป็นการแข่งในบ้าน 2 นัด และเยือนอีก 2 นัด เมื่อการแข่งขันสิ้นสุดแต่ละทีมจะถูกจัดไปอยู่ในคอนคาแคฟเนชันส์ลีกในลีกต่างๆ ตามอันดับที่ทำได้ ดังนี้
ทีม.
ทั้ง 34 ทีม จะถูกแบ่งเป็น 4 โถ ตามการอันดับของคอนคาแคฟ ประจำเดือนมีนาคม 2018 (แสดงในวงเล็บ) โดยโถเอและดี จะมี 8 ทีม ส่วนโถบีและซี จะมี 9 ทีม
โซโลมอน เพเรล

โซโลมอน เพเรล (ยังรู้จักในนาม ชโลมอน เพเรล หรือ เซลลี เพเรล; 21 เมษายน ค.ศ. 1925 - 2 กุมภาพันธ์ ค.ศ. 2023) เป็นนักเขียนและนักพูดสร้างแรงบันดาลใจชาวอิสราเอล เขาเกิดในเมือง Peine, รัฐโลเวอร์ซัคเซิน, เยอรมนี ในครอบครัวเยอรมันที่มีเชื้อสายยิว เขาได้หลบหนีจากการกวาดล้างของพวกนาซีโดยปลอมตัวว่าเป็นชาวเยอรมันแท้ เรื่องราวชีวิตของเขาได้ถูกบอกเล่าในภาพยนตร์เรื่อง ยูโรป้า ยูโรป้า ในปี ค.ศ. 1990 โดยอ้างอิงจากหนังสืออัตชีวประวัติของเขา Ich war Hitlerjunge Salomon (ผมคือยุวชนฮิตเลอร์ซาโลมอน) เขาได้ไปที่โรงเรียนหลายแห่งเพื่อบอกเล่าเรื่องราวของเขา
วิล์ม โฮเซินเฟ็ลท์

วิลเฮ็ล์ม อาดัลแบร์ท โฮเซินเฟ็ลท์  นายทหารบกชาวเยอรมัน เคยรบในสงครามโลกครั้งที่หนึ่งในแนวรบด้านตะวันออก เขาได้รับบาดเจ็บหนักและได้รับการปลดจากกองทัพในปี 1917 จากนั้นทำงานเป็นครูสอนหนังสือในโรงเรียนชนบท
เมื่อสงครามโลกครั้งที่สองปะทุในปี 1939 เขากลับเข้าประจำการในกองทัพอีกครั้ง และได้สังกัดกองบัญชาการภาคสนามวอร์ซอ ในฐานะนายทหารกองหนุนชั้นยศร้อยเอก ซึ่งในช่วงนี้ เขาเขียนจดหมายถึงภรรยาหลายฉบับ ซึ่งมีเนื้อหาวิจารณ์ระบอบนาซีและนโยบายการยึดครองของเยอรมนี เขายังให้ความช่วยเหลือในการหลบซ่อนหรือช่วยชีวิตชาวโปแลนด์ตลอดจนชาวยิวหลายคน หนึ่งในนั้นคือนักเปียโนที่มีชื่อว่า ววาดึสวัฟ ชปิลมัน ซึ่งกำลังซ่อนตัวเอาชีวิตรอดในซากตึกในวอร์ซอในช่วงปลายปี 1944 เขาตกเป็นเชลยศึกของกองทัพแดงและเสียชีวิตระหว่างถูกสหภาพโซเวียตคุมขังในปี 1952
ในเดือนตุลาคม 2001 โฮเซินเฟ็ลท์ผู้วายชนม์ได้รับมอบเครื่องราชอิสริยาภรณ์โปแลนด์จากเลกซ์ คัชชินสกี ประธานาธิบดีโปแลนด์ ในเดือนมิถุนายน 2009 เขาได้รับการยอมรับหลังการเสียชีวิตของเขาในยัดวาเชม (อนุสรณ์สถานอย่างเป็นทางการของอิสราเอลต่อผู้ที่ตกเป็นเหยื่อของการฆ่าล้างเผ่าพันธุ์ของนาซี) ในฐานะที่เป็นหนึ่งในผู้ชอบธรรมในหมู่เชื้อชาติ (Righteous Among the Nations) เรื่องราวของเขาระหว่างสงครามได้รับการถ่ายทอดผ่านภาพยนตร์ "สงคราม ความหวัง บัลลังก์ เกียรติยศ"
ฮิญาซ

ฮิญาซ (,) เป็นแคว้นทางตะวันตกของประเทศซาอุดีอาระเบีย โดยมีความหมายว่า "แบ่งแยก", และเป็นที่รู้จักกันในชื่อ "จังหวัดตะวันตก" โดยฝั่งตะวันตกติดกับทะเลแดง, ทางเหนือติดกับจอร์แดน, ทางตะวันออกติดกับแคว้นนัจด์ และทางใต้ติดกับแคว้นอะซีร. ถึงแม้ว่าญิดดะฮ์จะเป็นเมืองที่ใหญ่ที่สุด แต่เมืองที่เป็นที่รู้จักกันมากคือนครศักดิ์สิทธิ์ทั้งสองในศาสนาอิสลาม ได้แก่มักกะฮ์ และมะดีนะฮ์.
ฮิญาซเป็นแคว้นที่มีประชากรมากที่สุดในประเทศซาอุดีอาระเบีย โดยคิดเป็นประชากรทั้งหมด 35% และเป็นแคว้นที่มีผู้คนชุกชมที่สุดในคาบสมุทรอาหรับ. 
ประวัติ.
สมัยอิบรอฮีมกับอิสมาอิล.
รายงานจากข้อมูลของชาวอาหรับและศาสนาอิสลาม อารยธรรมในมักกะฮ์เริ่มขึ้นเมื่ออิบรอฮีม (อับราฮัม) ให้อิสมาอิล (อิชมาเอล) กับฮะญัร (ฮากัร) อยู่ที่นี่ และเผ่าญุรฮุมจากเยเมนได้ตั้งรกรากที่นี่ หลังจากนั้นอิสมาอิลแต่งงานกับหญิงสองคน โดยได้หย่าอีกคนเพื่อแต่งงานอีกคน (หนึ่งในนั้นมาจากเผ่าญุรฮุม) และช่วยพ่อสร้าง "กะอ์บะฮ์" 
สมัยมุฮัมมัด.
ในฐานะแดนแห่งมักกะฮ์ และมะดีนะฮ์ ฮิญาซเป็นแคว้นที่ศาสดามุฮัมมัดถือกำเหนิด และก่อตั้ง "อุมมะฮ์" (ประชาชาติ) ที่นับถือพระเจ้าองค์เดียว แล้วอดทนต่อการทำร้ายจากผู้ปฏิเสธและอพยพไปมะดีนะฮ์ และมีสงครามต่างๆ เกิดขึ้นในบริเวณนี้ ได้แก่ "อัล-อะฮ์ซาบ" ("พันธมิตร"), บะดัร และฮุนัยน์ สุดท้ายแล้ว ทั้งแคว้นฮิญาซจึงถูกครองภายใต้แนวทางของมุฮัมมัด และกลายเป็นส่วนหนึ่งของอาณาจักร
เมือง.
แคว้นอัลบาฮะฮ์:
แคว้นมะดีนะฮ์:
แคว้นมักกะฮ์:
แคว้นตะบูก:
ดูเพิ่ม.
<templatestyles src="Div col/styles.css"/>
นีดฟอร์สปีดฮีต

นีดฟอร์สปีดฮีต  เป็นวิดีโอเกมแนวแข่งรถ พัฒนาโดยโกสต์เกมส์ และจัดจำหน่ายโดยอิเล็กทรอนิก อาตส์ สำหรับเครื่องเพลย์สเตชัน 4, เอกซ์บอกซ์วัน และ ไมโครซอฟท์ วินโดวส์ ตัวเกมเป็นเกมที่ยี่สิบสี่ในชุดวิดีโอเกม "นีดฟอร์สปีด" และฉลองครบรอบ 25 ปีของชุดวิดีโอเกมนี้ ตัวเกมถูกเปิดเผยโดยมีตัวอย่างออกมาเมื่อวันที่ 14 สิงหาคม 2019 โดยตัวเกมวางจำหน่ายในวันที่ 8 พฤศจิกายน 2019 ตัวเกมเกมได้รับเสียงวิจารณ์ผสมจากนักวิจารณ์ซึ่งส่วนใหญ่พบว่าเกมนี้ได้รับการปรับปรุงจาก "นีดฟอร์สปีด" ภาครีบูตและ "" ในปี 2015 แต่ยังไม่เพียงพอที่จะคืนฟอร์มให้กับแฟรนไชส์ได้อย่างสมบูรณ์
"นีดฟอร์สปีดฮีต" เป็นเกมสุดท้ายของโกสต์เกมส์ทั้งสำหรับแฟรนไชส์ "นีดฟอร์สปีด" และในฐานะผู้พัฒนาหลัก ในเดือนกุมภาพันธ์ 2020 อีเอได้เปลี่ยนทีมพัฒนาแฟรนไชส์กลับไปที่ไครทีเรียนเกมส์ ซึ่งเป็นผู้พัฒนาซีรีส์ "เบิร์นเอาต์", '(2010) และ ' (2012) และลดบทบาทโกสต์เกมส์ให้เป็นสตูดิโอวิศวกรรมสำหรับเอนจินฟรอสต์ไบต์โดยเปลี่ยนชื่อกลับเป็นอีเอกอเทนเบิร์ก
โปเกมอน คริสตัล

โปเกมอนภาคคริสตัล  เป็นวิดีโอเกมประเภทสวมบทบาทที่พัฒนาโดยเกมฟรีก และจัดจำหน่ายโดยนินเท็นโด สำหรับเครื่องเล่นเกมพกพาเกมบอยคัลเลอร์ ออกจำหน่ายครั้งแรกที่ประเทศญี่ปุ่นในวันที่ 14 ธันวาคม พ.ศ. 2543, ที่ทวีปอเมริกาเมื่อวันที่ 29 กรกฎาคม พ.ศ. 2544, และที่ทวีปยุโรปเมื่อวันที่ 2 พฤศจิกายน พ.ศ. 2544 ตัวเกมเป็นภาคปรับปรุงของ "โปเกมอน โกลด์" และ "ซิลเวอร์" และเป็นส่วนหนึ่งของรุ่นที่สองในโปเกมอนซีรีส์
ในวันที่ 26 มกราคม พ.ศ. 2561 "โปเกมอน คริสตัล" ได้ถูกจัดจำหน่ายอีกครั้งในบริการ นินเท็นโด 3ดีเอส เวอร์ชวลคอนโซล ของเครื่องนินเท็นโด 3ดีเอส
ระบบการเล่น.
ระบบการเล่นจะคล้ายกับ "โปเกมอน โกลด์" และ "ซิลเวอร์" แต่จะปรับปรุงเนื้อหาหรือรูปแบบการเล่นให้ดีขึ้นอย่างเช่น แก้จุดบกพร่องที่อยู่ในภาคโกลดและซิลเวอร์, เพิ่มแอนิเมชันให้โปเกมอนสไปรต์, เป็นต้น และเป็นเกมแรกที่ผู้เล่นสามารถเลือกตัวละครเพศหญิงที่สามารถเล่นได้โดยมีชื่อว่า "คริส"
การตอบรับ.
"โปเกมอน คริสตัล" ได้รับการตอบรับโดยร่วมในระดับดี ถึงแม้ว่าบทวิจารณ์ในแง่บวกจะน้อยกว่า "โปเกมอน โกลด์" และ "ซิลเวอร์" โดยเกมแรงกิงส์ให้คะแนน 80 เปอร์เซ็นต์ ซึ่งต่ำกว่าที่ให้ "โปกมอน โกลด์" และ "ซิลเวอร์" ถึง 10 เปอร์เซ็นต์ และเป็นเกมที่ขายดีเป็นอันดับสองของเครื่องเกมบอยคัลเลอร์ที่ประเทศญี่ปุ่น โดยมียอดขายถึง 1,871,307 ชุด
นีกอ กอวาช

นีกอ กอวาช (เกิด 15 ตุลาคม ค.ศ. 1971) เป็นผู้จัดการทีมฟุตบอลและอดีตนักฟุตบอลชาวโครเอเชีย ปัจจุบันเป็นหัวหน้าผู้ฝึกสอนของโบรุสซีอาดอร์ทมุนท์ สโมสรในบุนเดสลีกา
เกียรติประวัติ.
ผู้เล่น.
ไบเออร์เลเวอร์คูเซิน 
ไบเอิร์นมิวนิก 
เร็ดบุลซัลทซ์บวร์ค 
ผู้จัดการ.
ไอน์ทรัคท์ฟรังค์ฟวร์ท 
ไบเอิร์นมิวนิก
สถานีจรัญฯ 13

สถานีจรัญฯ 13 (รหัส BL02) เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล ตั้งอยู่บนถนนจรัญสนิทวงศ์ บริเวณแยกพาณิชยการธนบุรี ถนนจรัญสนิทวงศ์ 13 และวิทยาลัยเทคโนโลยีสยาม (สยามเทค) ในพื้นที่แขวงวัดท่าพระ เขตบางกอกใหญ่ กรุงเทพมหานคร 
ที่ตั้ง.
ถนนจรัญสนิทวงศ์ บริเวณแยกพาณิชยการธนบุรี ซึ่งเป็นจุดตัดระหว่างถนนจรัญสนิทวงศ์กับถนนพาณิชยการธนบุรี (ซอยจรัญสนิทวงศ์ 13) ในพื้นที่แขวงวัดท่าพระ เขตบางกอกใหญ่ กรุงเทพมหานคร
แผนผังสถานี.
รายละเอียดสถานี.
สัญลักษณ์ของสถานี.
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี.
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
สถานีไฟฉาย

สถานีไฟฉาย (รหัส BL03) เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล ตั้งอยู่บนถนนจรัญสนิทวงศ์ บริเวณแยกไฟฉาย ในพื้นที่เขตบางกอกน้อย กรุงเทพมหานคร
ที่ตั้ง.
ถนนจรัญสนิทวงศ์ บริเวณด้านเหนือของแยกไฟฉาย ซึ่งเป็นจุดตัดระหว่างถนนจรัญสนิทวงศ์, ถนนพรานนก และถนนพรานนก-พุทธมณฑล สาย 4 ในพื้นที่แขวงบางขุนศรี เขตบางกอกน้อย กรุงเทพมหานคร โดยตัวสถานีจะยกระดับคร่อมอุโมงค์ลอดแยกไฟฉาย 
แผนผังสถานี.
รายละเอียดสถานี.
สัญลักษณ์ของสถานี.
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี.
เป็นสถานีแบบยกระดับ เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
สถานีไฟฉายเป็นหนึ่งใน 2 สถานี (อีกสถานีคือสถานีสิรินธร) ที่ใช้สะพานเหล็กแบบโค้งคันธนู (Bowstring bridge) ยาว 60 เมตรเพื่อข้ามแยกไฟฉาย เนื่องจากจะมีการก่อสร้างทางยกระดับและอุโมงค์ข้ามแยกไฟฉาย ทำให้ไม่สามารถวางโครงสร้างคอนกรีตเหนือแยกได้
เบิร์กเชียร์แฮทาเวย์

บริษัท เบิร์กเชียร์แฮทาเวย์  เป็นบริษัทกลุ่มบริษัทโฮลดิ้งข้ามชาติ สัญชาติอเมริกัน มีสำนักงานใหญ่ตั้งอยู่ที่เมืองโอมาฮา รัฐเนแบรสกา สหรัฐอเมริกา บริษัทเป็นเจ้าของบริษัทไกโค, ดูราเซลล์, เดลีควีน, บีเอ็นเอสเอฟ, ลูบริซอล, ฟรุตออฟเดอะลูม, เฮลซ์เบิร์กไดมอนด์, ลองแอนด์ฟอสเตอร์, ไฟลต์เซฟตีอินเตอร์เนชันแนล, แพมเพอด์เชฟ และ เน็ตเจ็ตส์ และถือหุ้นไพลอตฟลายอิงเจ 38.6%, คราฟต์ไฮนซ์ 26.7% และถือหุ้นบางส่วนของบริษัท อเมริกันเอกซ์เพรส (17.6%), เวลส์ฟาร์โก (9.9%), โคคา-โคลา (9.4%), แบงค์ออฟอเมริกา (6.8%) และแอปเปิล (5.22%) 
บริษัทเป็นที่รู้จักเนื่องจากอยู่ภายใต้การดูแลของวอร์เรน บัฟเฟตต์ที่รับตำแหน่งประธานและประธานบริหาร รวมถึงชาร์ลี มังเกอร์ รองประธานของบริษัท ในช่วงแรกที่อยู่ที่เบิร์กเชียร์ บัฟเฟตต์มุ่งการลงทุนระยะยาวในบริษัทมหาชน แต่ในระยะหลังเขามักซื้อทั้งบริษัทเลย ปัจจุบันเบิร์กเชียร์เป็นเจ้าของบริษัทหลากหลายประเภทธุรกิจ ตั้งแต่ทำขนม ค้าปลีก ทางรถไฟ ตกแต่งบ้าน สารานุกรม ผู้ผลิตเครื่องดูดฝุ่น ค้าอัญมณี ตีพิมพ์หนังสือพิมพ์ ผลิตและจำหน่ายเครื่องแบบ และให้บริการด้านสาธารณูปโภคเกี่ยวไฟฟ้าและแก๊ส
จากรายชื่อใน ฟอบส์โกลบอล 2000 บริษัท เบิร์กเชียร์แฮทาเวย์ เป็นบริษัทมหาชนที่มีมูลค่าตามราคาตลาดเป็นอันดับ 3 ของโลก และกลุ่มบริษัทที่มีรายได้มากเป็นอันดับ 10 ของโลก และบริษัทด้านการเงินที่มีรายได้มากที่สุดของโลก
โปเกมอน เอเมอรัลด์

โปเกมอนภาคเอเมอรัลด์  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพาเกมบอยอัดวานซ์ ออกจำหน่ายครั้งแรกที่ประเทศญี่ปุ่นในวันที่ 16 กันยายน พ.ศ. 2547 และต่อมาออกจำหน่ายในทวีปเมริกาเมื่อวันที่ 1 พฤษภาคม พ.ศ. 2548, ที่ประเทศออสเตรเลียเมื่อวันที่ 9 มิถุนายน พ.ศ. 2548, และที่ทวีปยุโรปเมื่อวันที่ 21 ตุลาคม พ.ศ. 2548 ตัวเกมเป็นภาคปรับปรุงของ "โปเกมอน รูบี" และ "แซฟไฟร์" และเป็นส่วนหนึ่งของรุ่นที่สามในโปเกมอนซีรีส์
โปเกมอน แพลทินัม

โปเกมอนภาคแพลทินัม  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นเมื่อวันที่ 13 กันยายน พ.ศ. 2551, ที่ทวีปอเมริกาเมื่อวันที่ 22 มีนาคม พ.ศ. 2552, ที่ทวีปยุโรปเมื่อวันที่ 22 พฤษภาคม พ.ศ. 2552, และที่ประเทศออสเตรเลียเมื่อวันที่ 14 พฤษภาคม พ.ศ. 2552 ตัวเกมเป็นภาคปรับปรุงของ "โปเกมอน ไดมอนด์" และ "เพิร์ล" และเป็นส่วนหนึ่งของรุ่นที่สี่ในโปเกมอนซีรีส์ ผู้พัฒนาสร้าง "แพลทินัม " ด้วยความตั้งใจที่จะทำให้เป็นภาคที่แข็งแกร่งกว่าของ "ไดมอนด์" และ "เพิร์ล"
"โปเกมอน แพลทินัม" ได้รับคำวิจารณ์ส่วนมากในแง่ดี เมทาคริติกและเกมแรงกิงส์ให้คะแนนถึง 84 เปอร์เซ็นต์ และ 83.14 เปอร์เซ็นต์ ตามลำดับ โดยได้รับการยกย่องว่าเป็นเกมโปเกมอนที่ดีที่สุดเท่าที่เคยมีมา และเป็นเกมที่ขายเร็วที่สุดในประเทศญี่ปุ่น ณ เวลานั้น โดยมียอดขายโดยรวมประมาณ 7.06 ล้านชุดในวันที่ 31 มีนาคม พ.ศ. 2553
เจ้าชายวิลเฮ็ล์ม ฟรีดริช เจ้าชายแห่งวีท

เจ้าชายวิลเฮ็ล์ม ฟรีดริช เจ้าชายแห่งวีท  ประสูติเมื่อวันที่ 27 มิถุนายน ค.ศ. 1872 ณ ราชอาณาจักรปรัสเซีย เป็นพระโอรสพระองค์ใหญ่ในเจ้าชายวิลเฮ็ล์ม เจ้าชายแห่งวีท และเจ้าหญิงมารีแห่งเนเธอร์แลนด์ เป็นพระนัดดาในเจ้าชายเฟรเดอริกแห่งเนเธอร์แลนด์ และพระราชปนัดดาในพระเจ้าวิลเลิมที่ 1 แห่งเนเธอร์แลนด์ และ พระเจ้าฟรีดริช วิลเฮ็ล์มที่ 3 แห่งปรัสเซีย ทั้งพระบิดาและพระมารดานั้น ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ เหมือนกัน และมีศักดิ์เป็นพระราชนัดดาในสมเด็จพระราชินีเอลิซาเบธแห่งโรมาเนีย
เสกสมรส.
เจ้าชายวิลเฮ็ล์ม ฟรีดริช เจ้าชายแห่งวีท ทรงเสกสมรสกับเจ้าหญิงเพาลีเนอแห่งเวือร์ทเทิมแบร์ค เมื่อวันที่ 29 ตุลาคม ค.ศ. 1898 มีพระบุตรดังนี้
พระองค์ทรงกลายเป็นเจ้าชายพระประมุขแห่งวีทเมื่อ ค.ศ. 1907 ภายหลังพระบิดาสิ้นพระชนม์ลง จากการปฏิวัติเยอรมัน ค.ศ. 1918–1919 ใน ค.ศ. 1919 มีการยกเลิกตำแหน่งขุนนางทั้งหมด พระองค์จึงมีพระนามเพียงสามัญชนเท่านั้น ต่อมาพระองค์สิ้นพระชนม์เมื่อวันที่ 18 มิถุนายน ค.ศ. 1945 ก่อนวันประสูติปีที่ 73 เพียง 11 วัน และด้วยเจ้าชายแฮร์มันพระโอรสพระองค์ใหญ่สิ้นพระชนม์ไปใน ค.ศ. 1941 จากพระอาการบาดเจ็บจากสงครามโลกครั้งที่สอง ตำแหน่งเจ้าชายพระประมุขแห่งวีทจึงตกเป็นของเจ้าชายฟรีดริช วิลเฮ็ล์ม เจ้าชายแห่งวีท พระนัดดา
เทศบาลเมืองเขาสามยอด

เขาสามยอด เป็นเทศบาลเมืองแห่งหนึ่งในอำเภอเมืองลพบุรี จังหวัดลพบุรี จัดว่าเป็นเทศบาลขนาดใหญ่ เนื่องจากมีประชากรมากกว่าเขตเทศบาลเมืองลพบุรี เทศบาลเมืองเขาสามยอดมีเนื้อที่โดยประมาณ 32.50 ตารางกิโลเมตร หรือประมาณ 20,148 ไร่ มีประชากรในปี พ.ศ. 2562 จำนวน 30,176 คน
ประวัติ.
เขาสามยอด เป็นตำบลหนึ่งในอำเภอเมืองลพบุรี จังหวัดลพบุรี ในอดีตเคยเป็นส่วนหนึ่งของตำบลทะเลชุบศร แต่ต่อมาได้แยกออกมาเป็นตำบลเขาสามยอด เพราะพื้นที่ตำบลทะเลชุบศรนั้นกว้างใหญ่มาก ทำให้ไม่สามารถดูแลทุกข์สุขของราษฎรได้อย่างทั่วถึง สำหรับชื่อตำบลเขาสามยอดนั้น มีที่มาจากชื่อของภูเขาลูกโต จำนวน 3 ลูก ที่ตั้งอยู่ในพื้นที่ตำบลนี้เป็นป่ารก ชาวบ้านจึงต้องทำมาหากินโดยการหาของป่าบนภูเขา ทำให้ภูเขาทั้ง 3 ลูกนี้มีความสำคัญต่อการดำรงชีวิตของประชาชน จึงเป็นที่มาของชื่อว่า ตำบลเขาสามยอด จนถึงปัจจุบัน เดิมองค์การบริหารส่วนตำบลเขาสามยอด จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศกระทรวงมหาดไทย ในราชกิจจานุเบกษา ฉบับกฤษฎีกา เล่มที่ 111 ตอนที่ 53 ก ลงวันที่ 2 ธันวาคม พ.ศ. 2537 มีผลบังคับใช้ตั้งแต่วันที่ 2 มีนาคม พ.ศ. 2538 และได้ทำการเลือกตั้งสมาชิกสภาองค์การบริหารส่วนตำบล ครั้งแรกเมื่อวันที่ 21 พฤษภาคม พ.ศ. 2538 เป็น อบต.ชั้น 2 ปรับเป็น อบต.ขนาดกลาง และปรับเป็น อบต.ขนาดใหญ่ ตามมติประชุม ก.อบต.จังหวัดลพบุรี ครั้งที่ 1/2547 ลงวันที่ 6 มกราคม พ.ศ. 2547 ด้วยความเจริญเติบโตทางด้านเศรษฐกิจ การขยายตัวของเมืองและชุมชน ซึ่งเป็นไปตามหลักเกณฑ์ของพระราชบัญญัติสภาตำบลและองค์การบริหารส่วนตำบล พ.ศ. 2537 ถึงแก้ไขเพิ่มเติม ฉบับที่ 5 พ.ศ. 2546 มาตรา 42 และพระราชบัญญัติเทศบาล พ.ศ. 2496 ถึงแก้ไขเพิ่มเติม ฉบับที่ 12 พ.ศ. 2546 มาตรา 7 และ 10 โดยประกาศกระทรวงมหาดไทย ลงวันที่ 2 สิงหาคม 2550 จัดตั้งองค์การบริหารส่วนตำบลเขาสามยอด เป็นเทศบาลเมืองเขาสามยอด ตั้งแต่วันที่ 23 สิงหาคม 2550
การแบ่งเขตการปกครอง.
เทศบาลเมืองเขาสามยอด แบ่งการปกครองตามรูปแบบหมู่บ้าน มีทั้งหมด 7 หมู่บ้าน และชุมชน 34 ชุมชนภายในเขตเทศบาล ดังนี้
<templatestyles src="Div col/styles.css"/>
ดาร์จีลิง

ดาร์จีลิง  เป็นเมืองและเทศบาลแห่งหนึ่งในรัฐเบงกอลตะวันตก ประเทศอินเดีย เป็นเมืองที่ตั้งอยู่ในเทือกเขาหิมาลัยน้อยบนความสูง 6,700 ฟุต (2,042.2 เมตร) มีชื่อเสียงด้านอุตสาหกรรมผลิตชา จากตัวเมืองสามารถมองเห็นยอดเขากันเจนชุงคาซึ่งเป็นยอดเขาที่สูงที่สุดเป็นอันดับที่สามของโลก รวมทั้งเป็นที่ตั้งของทางรถไฟสายดาร์จีลิงหิมาลัยซึ่งได้รับการจดบันทึกให้เป็นมรดกโลกโดยองค์การยูเนสโก ถือเป็นรถจักรไอน้ำเพียงไม่กี่สายที่ยังให้บริการในประเทศอินเดีย
ชื่อเมืองมาจากคำทิเบตสองคำคือ "ดอร์เจ" แปลว่า "วัชระ – อาวุธของพระอินทร์" กับคำว่า "ลิง" แปลว่า "สถานที่หรือดินแดน"
เมืองถูกก่อตั้งช่วงต้นคริสต์ศตวรรษที่ 19 ในยุคอาณานิคมบริติชราช มีการตั้งสถานพักฟื้นผู้ป่วยและค่ายทหารในพื้นที่ ต่อมาได้พัฒนาพื้นที่สำหรับปลูกชา โดยเกษตรกรได้พัฒนาชาแดงลูกผสมและใช้เทคนิคการบ่มชาแบบใหม่ จนชาแดงดาร์จีลิงกลายเป็นชาที่ได้รับการยอมรับในระดับสากลและเป็นหนึ่งในชาแดงที่ได้รับความนิยมที่สุดในโลก
นอกจากนี้ดาร์จีลิงยังมีชื่อเสียงจากการเป็นที่ตั้งของโรงเรียนแบบอังกฤษหลายแห่ง ซึ่งดึงดูดนักเรียนทั้งจากในและต่างประเทศเข้าไปร่ำเรียน และเมืองนี้เป็นสังคมพหุลักษณ์มีประชากรหลากหลายเชื้อชาติอาศัยอยู่ร่วมกันได้แก่ เลปชา คามปา กุรข่า เนวาร เศรปา ภูเตีย และเบงกอล 
ภูมิอากาศและสิ่งแวดล้อม.
ภูมิอากาศ.
ดาร์จีลิงมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน: Cwb) ปริมาณน้ำฝนเฉลี่ยต่อปีในดาร์จีลิงอยู่ที่ประมาณ 3,100 มม. (120 นิ้ว) ร้อยละแปดสิบของปริมาณน้ำฝนประจำปีเกิดขึ้นระหว่างเดือนมิถุนายนและกันยายน เนื่องจากลมมรสุมของเอเชียใต้ "อัตราส่วนเดือนมิถุนายน–พฤษภาคม" หรืออัตราที่ฝนจะเพิ่มขึ้นตั้งแต่เดือนพฤษภาคมถึงมิถุนายนคือ 2.6 หรือ 260% ในทางตรงกันข้าม ปริมาณน้ำฝนประจำปีเกิดขึ้นเพียง 3% ระหว่างเดือนธันวาคมถึงมีนาคม ระดับความสูงของดาร์จีลิ่ง มีความสูงกว่าภูมิภาคอื่น ๆ ของเทือกเขาหิมาลัยตะวันออกเช่น เทือกเขาอัสสัม ที่อยู่ในเขตละติจูดเดียวกัน (27° เหนือ) อากาศที่เบาบางทำให้มีระดับรังสีอัลตราไวโอเลตที่สูงกว่า ค่ารังสีอัลตราไวโอเลตอยู่ที่ประมาณ 4,500 ไมโครวัตต์/ตารางซม./วัน ในช่วงเดือนพฤษภาคม มิถุนายน และกรกฎาคม ซึ่งเป็นช่วงที่มีนักท่องเที่ยวสูงสุด ค่ารังสีสูงกว่าที่วัดได้บริเวณเทือกเขาอัสสัมทางทิศตะวันออกซึ่งมีความสูง 170 เมตร (560 ฟุต) กว่า 50%
ววาดึสวัฟ ชปิลมัน

ววาดีสวัฟ ชปิลมัน ([vwaˈdɨswaf ˈʂpʲilman]; 5 ธันวาคม ค.ศ. 1911 – 6 กรกฎาคม ค.ศ. 2000) เป็นนักเปียโนและนักแต่งเพลงคลาสิคชาวโปแลนด์ที่มีเชื้อสายชาวยิว ชปิลมันเป็นที่รู้จักกันอย่างกว้างขวางว่าเป็นบุคคลสำคัญในภาพยนตร์เรื่อง "สงคราม ความหวัง บัลลังก์ เกียรติยศ" ปี ค.ศ. 2002 ที่ถูกกำกับโดยโรมัน โปลันสกี ซึ่งถูกอ้างอิงจากเรื่องราวอัตชีวประวัติของสปิลมัน ที่เขาเอาชีวิตรอดในกรุงวอร์ซอภายใต้การยึดครองของเยอรมันและการฆ่าล้างเผ่าพันธุ์ของนาซีมาได้อย่างไร
ชปิลมันได้เรียนวิชาเปียโนที่สถาบันดนตรีในกรุงเบอร์ลินและกรุงวอร์ซอ เขาได้กลายเป็นคนดังยอดนิยมในรายการวิทยุโปแลนด์และในคอนเสิร์ต จากการถูกกักตัวไว้ในวอร์ซอเกตโตภายหลังจากเยอรมันบุกครองโปแลนด์ ชปิลมันได้ใช้เวลาสองปีในการหลบซ่อนตัว ในช่วงสุดท้ายของการหลบซ่อนตัวของเขา เขาได้รับความช่วยเหลือจากเจ้าหน้าที่นายทหารเยอรมันที่ชิงชังต่อนโยบายนาซี หลังสงครามโลกครั้งที่สอง ชปิลมันได้เริ่มต้นใหม่กับอาชีพของเขาในรายการวิทยุโปแลนด์ ชปิลมันยังเป็นนักแต่งเพลงที่สมบูรณ์แบบ ผลงานของเขาได้รวมถึงเพลงนับร้อยเพลง และวงดนตรีที่มีเครื่องดนตรีหลายชิ้น
อาชีพในฐานะที่เป็นนักเปียโน.
ชปิลมันได้เริ่มเรียนวิชาเปียโนที่สถานบันดนตรีชอแป็งในกรุงวอร์ซอ, โปแลนด์ ที่นั้นเขาได้เรียนการเล่นเปียโนกับ Aleksander Michałowski และ Józef Śmidowicz ลูกศิษย์รุ่นแรกและรุ่นที่สองของฟรันทซ์ ลิสท์ ในปี ค.ศ. 1931 เขาได้เป็นนักเรียนของสถานศึกษาศิลปะที่มีชื่อเสียงในกรุงเบอร์ลิน, เยอรมนี ซึ่งได้เรียนกับ Artur Schnabel, Franz Schreker และ Leonid Kreutzer ภายหลังจากอดอล์ฟ ฮิตเลอร์ได้รับตำแหน่งเป็นนายกรัฐมนตรีเยอรมนีในปี ค.ศ. 1933 ชปิลมันได้เดินทางกลับกรุงวอร์ซอ ที่ซึ่งเขาได้กลายเป็นนักเปียโนและนักแต่งเพลงที่โด่งดังอย่างรวดเร็วที่มีทั้งเพลงคลาสสิคและเพลงยอดนิยม ในฐานะที่เป็นศิลปินเดี่ยว เขายังได้เป็นหุ้นส่วนของ
อ็อทโท ฟรังค์

อ็อทโท ไฮน์ริช ฟรังค์ (12 พฤษภาคม ค.ศ. 1889 – 19 สิงหาคม ค.ศ. 1980) เป็นนักธุรกิจชาวเยอรมันที่ต่อมาได้กลายเป็นผู้อพยพอยู่ในเนเธอร์แลนด์และสวิตเซอร์แลนด์ เขาเป็นบิดาของอันเนอและมาร์ก็อท ฟรังค์ และเป็นสามีของเอดิท ฟรังค์ ในฐานะที่เป็นสมาชิกเพียงคนเดียวในครอบครัวของเขาที่รอดชีวิตจากการฆ่าล้างเผ่าพันธุ์ของนาซี เขาได้รับอนุทินของอันเนอที่ถูกทิ้งไว้หลังจากที่เธอเสียชีวิตลง ได้มีการตีพิมพ์เผยแพร่ต่อสาธารณชนของอนุทินของเธอคือ บันทึกลับของแอนน์ แฟรงค์ ในปี ค.ศ. 1947 และได้ตรวจสอบการเปลี่ยนแปลงผ่านทางไปยังละครเวทีและจอภาพ
เอดิท ฟรังค์

เอดิท ฟรังค์ (née ฮ็อลเล็นเดอร์; 16 มกราคม ค.ศ. 1900 - 6 มกราคม ค.ศ. 1945) เป็นแม่ของมาร์ก็อทและอันเนอ ฟรังค์ที่ตกเป็นเหยื่อของการฆ่าล้างเผ่าพันธุ์ของนาซี เธอได้ตกเป็นนักโทษที่ค่ายกักกันเอาช์วิทซ์-เบียร์เคอเนา ซึ่งเธอได้เสียชีวิตลงจากความอดอยาก
โปเกมอน แบล็ค 2 และ ไวท์ 2

โปเกมอนภาคแบล็ก2และภาคไวต์2  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นในวันที่ 23 มิถุนายน พ.ศ. 2555 และต่อมาออกจำหน่ายในทวีปเมริกาเมื่อวันที่ 7 ตุลาคม พ.ศ. 2555, ที่ประเทศออสเตรเลียเมื่อวันที่ 11 ตุลาคม พ.ศ. 2555, และที่ทวีปยุโรปเมื่อวันที่ 12 ตุลาคม พ.ศ. 2555 ตัวเกมเป็นภาคต่อของ "โปเกมอน แบล็ก" และ "ไวต์" และเป็นส่วนหนึ่งของรุ่นที่ห้าในโปเกมอนซีรีส์
ตัวเกมได้มีการเปิดเผยครั้งแรกในวันที่ 26 กุมภาพันธ์ พ.ศ. 2555 ผ่านรายการโทรทัศน์ของประเทศญี่ปุ่นที่มีชื่อว่า โปเกมอน สแมช! จุนอิจิ มาสึดะ ได้ระบุไว้ทางทวิตเตอร์ว่าโปเกมอนในตำนานตัวใหม่จะมีชื่อว่า แบล็กคิวเรม และ ไวต์คิวเรม
“โปเกมอน เกรย์” ไม่ได้ถูกสร้างขึ้นเนืองจากเกมเป็นเรื่องเกี่ยวกับความขัดแย้งของ ความดีและความชั่วร้าย, แบล็กและไวต์, หยินและหยาง, และอื่น ๆ
การตอบรับ.
ตัวเกมได้รับการวิจารณ์ส่วนมากในแง่ดี โดยนิตยสารแฟมิซือให้คะแนนถึง 36 เต็ม 40 แต่ก็ยังให้คะแนนน้อยกว่าภาคแบล็กและไวต์ ไอจีเอ็นให้คะแนนเกมนี้ถึง 9.6 เต็ม 10 โดยชื่นชมการเปลี่ยนแปลงโดยรวมจากภาคแบล็กและไวต์ เมื่อเดือน มกราคม พ.ศ. 2556 "โปเกมอน แบล็ก2" และ "ไวต์2" มียอดขายรวมถึง 7.81 ล้านชุดทั่วโลก
ตำรวจยิวเกตโต

ตำรวจยิวเกตโต หรือ ราชการตำรวจยิว (หรือ "Jüdischer Ordnungsdienst") ยังถูกเรียกว่า ตำรวจยิวโดยชาวยิว ที่เป็นหน่วยตำรวจสนับสนุนที่ถูกก่อตั้งขึ้นในเขตเกตโตของนาซีโดยจูเดนแรท(Judenrat) สภาชาวยิวท้องถิ่น
ภาพรวม.
สมาชิกของตำรวจยิวนั้นจะไม่มีชุดเครื่องแบบเจ้าหน้าที่ มักจะสวมใส่แค่เพียงปลอกแขนที่ระบุตัวตน หมวก และตรา และไม่ได้รับอนุญาตในการพกพาอาวุธปืน แต่พวกเขาจะพกได้แค่ไม้กระบองเท่านั้น
ในเขตเกตโตนั้นที่จูเดนแรทได้ต่อต้านต่อคำสั่งเยอรมัน ตำรวจยิวมักจะถูกใช้(ตามที่รายงานข่าวใน Lutsk)เพื่อควบคุมหรือเปลี่ยนแปลงสภา หนึ่งในหน่วยตำรวจยิวขนาดใหญ่ได้ถูกพบในวอร์ซอเกตโต ราชการตำรวจยิวมีจำนวนประมาณ 2,500 นาย วูชเกตโตมีประมาณ 1,200 นาย และลวุฟเกตโต มีจำนวน 500 นาย
Anatol Chari ตำรวจในวูชเกตโต ในบันทึกความทรงจำของเขาได้อธิบายถึงการทำงานของเขาในการปกป้องโรงเก็บเสบียงอาหาร คอยควบคุมพนักงานเบเกอรี่ เช่นเดียวกับการลาดตระเวนโดยมุ่งเป้าไปที่การริบอาหารจากประชาชนที่อาศัยในเขตเกตโต เขาได้เล่าถึงการมีส่วนร่วมของตำรวจยิวในการฉ้อโกงการแบ่งปันส่วนอาหารและบีบบังคับผู้หญิงให้ขายบริการทางเพศเพื่อแลกกับขนมปัง นักประวัติศาสตร์ชาวโปแลนด์เชื้อสายยิวและผู้เก็บเอกสารสำคัญในวอร์ซอเกตโต Emanuel Ringelblum ได้อธิบายถึงความโหดร้ายของตำรวจยิวเกตโตว่า"ที่ใหญ่กว่าเยอรมัน ยูเครน และลัตเวีย" ตำรวจยิวเกตโตได้รับชะตากรรมเดียวกันกับเพื่อนทุกคนที่ถูกกักตัวในเกตโต เมื่อเขตเกตโตได้ถูกทำลาย(ค.ศ. 1942-1943) พวกเขาจะถูกสังหารในสถานที่แห่งนั้นหรือไม่ก็ส่งไปยังค่ายมรณะ
ชัชวาลล์ คงอุดม

ชัชวาลล์ คงอุดม หรือที่รู้จักกันในชื่อ ชัช เตาปูน (ชื่อเดิม ; ชัชวาลย์ คงอุดม ; 12 พฤศจิกายน 2486) เป็นนักการเมืองและนักธุรกิจชาวไทย สมาชิกสภาผู้แทนราษฎร แบบบัญชีรายชื่อ อดีตที่ปรึกษาของนายกรัฐมนตรี อดีตหัวหน้าพรรคพลังท้องถิ่นไท 
เขาทำหน้าที่เป็นสมาชิกวุฒิสภาที่ได้รับการเลือกตั้งจากกรุงเทพในปี พ.ศ. 2543 ถึง 2549 และเคยเป็นบรรณาธิการบริหาร โดยได้รับความไว้วางใจจาก ม.ร.ว.คึกฤทธิ์ ปราโมช ให้สืบสานกิจการหนังสือพิมพ์สยามรัฐ โดยทั้งสองได้นับถือกันเป็นพ่อ-ลูก สมัยที่ ม.ร.ว.คึกฤทธิ์ ปราโมช ลงสมัครสมาชิกสภาผู้แทนราษฎรในเขตดุสิต และได้รับการช่วยเหลือจาก ชัช เตาปูน
ชัชวาลล์ คงอุดม ก่อตั้ง พรรคพลังท้องถิ่นไท ในปี พ.ศ. 2555 การเลือกตั้งทั่วไปปี พ.ศ. 2562 ปัจจุบันมี ส.ส.จำนวน 5 ที่นั่ง
จนในที่สุดพรรคของเขาได้รับเลือกตั้งจำนวน 3 ที่นั่ง และตัดสินใจเข้าร่วมรัฐบาลภายใต้การนำของพลเอก ประยุทธ์ จันทร์โอชา และในปี พ.ศ. 2563 พรรคของเขาได้รับสมาชิกใหม่เพิ่มอีก 2 คน ซึ่งถูกขับให้ออกจากพรรคอนาคตใหม่ กระทั่งในวันจันทร์ที่ 26 ธันวาคม พ.ศ. 2565 นายชัชวาลล์ได้ยื่นหนังสือลาออกจากการเป็น ส.ส. และสมาชิกพรรคพลังท้องถิ่นไท โดยในวันอังคารที่ 27 ธันวาคม พ.ศ. 2565 นายชัชวาลล์ได้เดินทางมาสมัครสมาชิกพรรครวมไทยสร้างชาติ พร้อมกับนายไตรรงค์ สุวรรณคีรี และนายชุมพล กาญจนะ
มะเร็ง ณ จุดเริ่ม

มะเร็ง ณ จุดเริ่ม ( คือกลุ่มของเซลล์ผิดปกติซึ่งมีโอกาสจะเปลี่ยนแปลงจนกลายเป็นมะเร็งได้ ปัจจุบันถูกจัดประเภทให้เป็น "เนื้องอก" ชนิดหนึ่ง ผู้เชี่ยวชาญบางรายไม่นับว่า CIS เป็นมะเร็งจริงๆ แต่ยอมรับว่าเป็นรอยโรคที่มีโอกาสจะกลายเป็นมะเร็ง
กลุ่มเซลล์ผิดปกติเหล่านี้เพิ่มจำนวนขึ้นในตำแหน่งปกติ จึงถูกเรียกว่า "in situ" ภาษาละตินแปลว่า "ในที่ของมัน" 
CIS บางประเภท มีโอกาสสูงที่จะกลายเป็นมะเร็ง จึงมีคำแนะนำให้ผ่าตัดเอามะเร็ง ณ จุดเริ่ม ประเภทเหล่านี้ออก
โปเกมอน ฮาร์ตโกลด์ และ โซลซิลเวอร์

โปเกมอนภาคฮาร์ตโกลด์และภาคโซลซิลเวอร์  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นเมื่อวันที่ 12 กันยายน พ.ศ. 2552, ที่ทวีปอเมริกาเมื่อวันที่ 4 มีนาคม พ.ศ. 2553, ที่ประเทศออสเตรเลียเมื่อวันที่ 25 มีนาคม พ.ศ. 2553, และที่ทวีปยุโรปเมื่อวันที่ 26 มีนาคม พ.ศ. 2553 ตัวเกมเป็นภาคสร้างใหม่ของ "โปเกมอน โกลด์" และ "ซิลเวอร์" โดยมีเนื้อหาของ "โปเกมอน คริสตัล" รวมอยู่ด้วย และเป็นส่วนหนึ่งของรุ่นที่สี่ในโปเกมอนซีรีส์
การตอบรับ.
ตัวเกมได้รับบทวิจารณ์ในแง่ดี โดยมีคะแนนรวมในเมทาคริติกถึง 87 ต่อ 100 ในประเทศญี่ปุ่นตัวเกมมียอดขายถึง 1.48 ล้านชุดภายในสองวันแรกหลังจากการจัดจำหน่าย และมียอดขายสูงสุดในประเทศญี่ปุ่นของสัปดาห์นั้น สองสัปดาห์ต่อมามียอดขายรวมถึง 2.00 ล้านชุด ภายในวันที่ 18 ธันวาคม พ.ศ. 2552 ตัวเกมในประเทศญี่ปุ่นมียอดขายทะลุ 3.22 ล้านชุด ที่ประเทศออสเตรเลียมียอดขายประมาณ 50,000 ชุดในสัปดาห์แรก ที่สหรัฐอเมริกามียอดขายรวมถึง 1.73 ล้านชุดในเดือนแรก ภายในวันที่ 6 พฤษภาคม พ.ศ. 2553 ตัวเกมมียอดขายรวม 8.40 ล้านชุดทั่วโลก และต่อมามียอดขายทะลุ 10 ล้านชุดทั่วโลกภายในสิ้นเดือน กรกฎาคม พ.ศ. 2553 และเมื่อเดือน กันยายน พ.ศ. 2560 ตัวเกมมียอดขายรวมถึง 12.72 ล้านชุด
General visceral afferent fiber

general visceral afferent fiber (ตัวย่อ GVA) เป็นเส้นใยประสาทนำเข้า (afferent fiber) ที่นำกระแสประสาทเกี่ยวกับความรู้สึก (ปกติเป็นความเจ็บปวดหรือความรู้สึกที่ก่อรีเฟล็กซ์) จากอวัยวะภายใน ต่อม และเส้นเลือดเข้าไปยังระบบประสาทกลาง
เป็นส่วนของระบบประสาทอิสระ
แต่ไม่เหมือนกับเส้นใยประสาทนำออก (efferent fiber) ของระบบประสาทอิสระ คือ general visceral efferent fiber (ตัวย่อ GVE) เส้นใยประสาทนำเข้าจะไม่แบ่งออกเป็นส่วนของระบบประสาทซิมพาเทติกหรือพาราซิมพาเทติก
ประสาทสมองที่มีใยประสาท GVA รวมทั้งประสาทลิ้นคอหอย (glossopharyngeal nerve, CN IX) และประสาทเวกัส (vagus nerve, CN X)
GVA อาจก่ออาการปวดต่างที่เพราะกระตุ้น general somatic afferent fiber เมื่อมาประจบกันที่ posterior grey column ในไขสันหลัง
ปกติแล้วเส้นประสาทนี้ไม่ไวต่อการถูกบาด ถูกกดทับ หรือถูกลวก
แต่การออกแรงเกินในกล้ามเนื้อเรียบและพยาธิสภาพอาจก่อความเจ็บปวดที่อวัยวะภายใน (บ่อยครั้งโดยเป็นอาการปวดต่างที่)
วิถีประสาท.
ท้อง.
ในท้อง GVA ปกติจะไปกับเส้นใยประสาท sympathetic efferent fiber (อันเป็น GVE อย่างหนึ่ง)
คือ ตัวรับความรู้สึกในอวัยวะจะส่งกระแสประสาทตาม GVA ไปสู่ปมประสาท (ganglion) อันเป็นที่ที่เส้นใยประสาทนำออกของระบบประสาทซิมพาเทติกทำการไซแนปส์ และดำเนินต่อไปตามประสาทอวัยวะภายใน 
จากปมประสาทเข้าไปในลำต้นประสาทซิมพาเทติก 
แล้วเข้าไปในแขนงประสาทส่วนหน้า (ventral ramus)
ผ่าน white ramus communicans
แล้วในที่สุดก็เข้าไปในประสาทไขสันหลังผสมที่มาจาก rami และ root 
ต่อจากนี้ GVA จะแยกจาก sympathetic efferent ซึ่งผ่าน ventral root เข้าไปในไขสันหลัง คือ GVA จะผ่าน dorsal root ของไขสันหลังเข้าไปในปมประสาทรากหลัง (dorsal root ganglion) ซึ่งเป็นที่อยู่ตัวเซลล์ของ GVA
แล้วเส้นใยประสาทก็จะออกจากปมประสาทรากหลัง เข้าไปยุติเป็นไซแนปส์ที่เนื้อเทาส่วนหนึ่งของปีกหลัง (dorsal horn) ของไขสันหลัง ซึ่งก็จะส่งกระแสประสาทต่อไปยังเซลล์ประสาทในระบบประสาทกลาง
เส้นประสาท GVA เดียวในท้องที่ไม่ได้ตามวิถีประสาทตามที่ว่า ส่งไปที่ส่วนต่าง ๆ ครึ่งปลายของไส้ใหญ่ส่วนคด (sigmoid colon) และไส้ตรง
GVA เหล่านี้ ตามเส้นใยประสาทนำออกพาราซิมพาเทติกไปยังลำกระดูกไขสันหลังแทน โดยจะผ่านเข้าปมประสาทรากหลังในระดับ S2–S4 ไปในไขสันหลัง
เชิงกราน.
วิถีเส้นประสาท GVA จากอวัยวะต่าง ๆ ของเชิงกรานโดยทั่วไปจะขึ้นอยู่กับตำแหน่งของอวัยวะเทียบกับเส้นเจ็บปวดที่เชิงกราน (pelvic pain line)
อวัยวะหรือส่วนของอวัยวะในเชิงกรานจัดว่า อยู่เหนือเส้นเจ็บปวดที่เชิงกรานถ้ามันอยู่ชิดกับเยื่อบุช่องท้อง ยกเว้นลำไส้ใหญ่ ที่เส้นเจ็บปวดที่เชิงกรานจะอยู่ตรงกลางไส้ใหญ่ส่วนคด
เส้นใยประสาท GVA จากอวัยวะเหนือเส้นเจ็บปวดจะตามเส้นใยประสาทนำออกซิมพาเทติก ส่วนเส้นใยประสาท GVA จากอวัยวะใต้เส้นเจ็บปวดจะตามเส้นใยประสาทนำออกพาราซิมพาเทติก
และความเจ็บปวดจากส่วนหลังที่ว่านี้มีโอกาสน้อยกว่าที่จะรู้สึกได้
สารสื่อประสาท.
สำหรับ GVA หลายเส้น ปลายนอกประสาทส่วนกลาง (periphery) และในไขสันหลังจะมีสารสื่อประสาทเป็น substance P และ neuropeptide อื่น ๆ ในกลุ่ม tachykinin เช่น neurokinin A และ neurokinin B โดยเฉพาะเส้นใยประสาทที่เป็นส่วนของระบบซิมพาเทติก
ลีกเอิง ฤดูกาล 2019–20

ลีกเอิง ฤดูกาล 2019–20  เป็นฤดูกาลที่ 82 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อ 9 สิงหาคม ค.ศ. 2019 และสิ้นสุดเมื่อ 28 เมษายน ค.ศ. 2020
เมื่อ 13 มีนาคม ค.ศ. 2020 แอลแอ็ฟเปประกาศระงับแข่งลีกเอิงและลีกเดออย่างไม่มีกำหนดเนื่องจากการระบาดทั่วของไวรัสโคโรนาในประเทศฝรั่งเศส ต่อมา เมื่อ 28 เมษายน ค.ศ. 2020 มีการประกาศว่าลีกเอิงและลีกเดอจะไม่แข่งอีกต่อไปหลังจากมีการห้ามการแข่งขันกีฬาภายในประเทศทั้งหมดจนถึงเดือนกันยายน เมื่อ 30 เมษายน ค.ศ. 2020 ปารีแซ็ง-แฌร์แม็งได้รับรางวัลชนะเลิศหลังจากฤดูกาล 2019–20 ถูกยกเลิก
ยาเอล กัสติโย

ยาเอล เอร์เนสโต กัสติโย อูเอร์ตา (16 มิถุนายน พ.ศ. 2530 —) เป็นนักกีฬากระโดดน้ำชาวเม็กซิโก เขาได้รับรางวัลเหรียญทองแดงในการแข่งขันกีฬาทางน้ำชิงแชมป์โลก 2011 และ 2019 ในรายการซิงโครไนซ์สปริงบอร์ด 3 เมตร และในการแข่งขันรายการสปริงบอร์ด 3 เมตร ในกีฬาทางน้ำชิงแชมป์โลก 2013
ประวัติ.
ในปี ค.ศ. 2008 กัสติโยได้เข้าร่วมแข่งขันกีฬาโอลิมปิกฤดูร้อน 2008 ที่ปักกิ่ง การแข่งขันในรายการสปริงบอร์ด 3 เมตร เขาได้อันดับที่เจ็ดในรอบชิงชนะเลิศ ในปี ค.ศ. 2010 ในอเมริกากลางและแคริบเบียนเกมส์ ที่มายาเกวซ ปวยร์โตรีโก เขาได้รับรางวัลสองเหรียญทองในรายการสปริงบอร์ด 3 เมตร และการแข่งขันในรายการซิงโครไนซ์สปริงบอร์ด 3 เมตร ซึ่งได้คู่กับฆูเลียน ซันเชซ และได้รับเหรียญเงินในรายการสปริงบอร์ด 1 เมตร
ในกีฬาทางน้ำชิงแชมป์โลก 2011 ที่เซี่ยงไฮ้ กัสติโย และซันเชซ ได้รับรางวัลเหรียญทองแดงในรายการซิงโครไนซ์สปริงบอร์ด 3 เมตร และในรายการสปริงบอร์ด 3 เมตร เขาได้อันดับที่ 6 ในปีเดียวกันเขาได้รับรางวัลเหรียญทองสองเหรียญในแพนอเมริกันเกมส์ 2011 ที่จัดขึ้นที่เมืองกัวดาลาฮารา ในรายการสปริงบอร์ด 3 เมตรและซิงโครไนซ์สปริงบอร์ด 3 เมตร และในปี ค.ศ. 2012 เขาได้เข้าแข่งขันกีฬาโอลิมปิกฤดูร้อน 2012 ที่ลอนดอน ในการแข่งขันรายการซิงโครไนซ์สปริงบอร์ด 3 เมตร กัสติโย และซันเชซ ได้อันดับที่ 7 และในรายการสปริงบอร์ด 3 เมตร เขาได้อันดับที่หกในรอบชิงชนะเลิศ
ในเดือนกรกฎาคม ค.ศ. 2013 เขาได้เข้าร่วมการแข่งขันในกีฬามหาวิทยาลัยโลกฤดูร้อน 2013 ที่คาซัน กัสติโยได้รับรางวัลสองเหรียญทองแดงในรายการซิงโครไนซ์สปริงบอร์ด 3 เมตร และในประเภททีมคู่กับดานิเอล อิสลัส ต่อมาในเดือนเดียวกัน ในกีฬาทางน้ำชิงแชมป์โลก 2013 ที่บาร์เซโลนา เขาได้รับรางวัลเหรียญทองแดงในรายการสปริงบอร์ด 3 เมตร
ในปี ค.ศ. 2019 ในการแข่งขันกีฬาทางน้ำชิงแชมป์โลก 2019 ที่ควังจู กัสติโย และฆวน เซลายาได้รับรางวัลเหรียญทองแดงในรายการซิงโครไนซ์สปริงบอร์ด 3 เมตร ด้วยคะแนน 413.94 และจึงทำให้เขาผ่านการคัดเลือกเข้าสู่โอลิมปิกฤดูร้อน 2020 ที่โตเกียว ต่อมาในการแข่งขันกีฬาแพนอเมริกันเกมส์ 2019 ที่ลิมา กัสติโย และเซลายาได้รับรางวัลเหรียญทองในรายการซิงโครไนซ์สปริงบอร์ด 3 เมตร ด้วยคะแนน 429.81
ป้อมไพรีพินาศ

ป้อมไพรีพินาศ ตั้งอยู่บนเขาแหลมสิงห์ หมู่ 1 ตำบลบางกะไชย อำเภอแหลมสิงห์ จังหวัดจันทบุรี เป็นป้อมที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว ในปี พ.ศ. 2377 เพื่อเตรียมรับศึกญวณที่อาจจะยกมาทางทะเล แต่เดิมไม่มีชื่อจนพระบาทสมเด็จพระจอมเกล้าเจ้าอยู่หัวเสด็จประพาสมณฑลจันทบุรี ทรงพระราชทานนามป้อมนี้ว่า ป้อมไพรีพินาศ ซึ่งอยู่คู่กับป้อมพิฆาฏข้าศึก (ป้อมพิฆาตปัจจมิตร)
ป้อมสร้างขึ้นบริเวณปากแม่น้ำ อยู่บนเขาแหลมสิงห์ ซึ่งเป็นเขาขนาดเล็ก ทางฝั่งตะวันตกของแม่น้ำจันทบุรี มีความสูงจากระดับน้ำทะเลประมาณ 172 เมตร บริเวณหินชายฝั่ง ที่มีลักษณะคล้ายกับสิงโตหมอบ (จึงเรียกว่า "แหลมสิงห์") บนเขาแหลมสิงห์เป็นทำเลที่เหมาะกับการตั้งป้อมปืน สามารถมองเห็นข้าศึกที่เข้ามาทางทะเลได้แต่ไกล
ป้อมไพรีพินาศ มี 3 ชั้น คือชั้นบน ชั้นกลาง และชั้นล่าง มีการก่อสร้างลักษณะเป็นปีกกา โดยใช้การถมดินเป็นใบเสมาป้อมอันใหญ่ เรียงติดต่อกันไปเหมือนปีกกา โอบเขาทั้งสอง ตัวป้อมเป็นแบบก่ออิฐถือปูน กว้าง 3 เมตร ยาว 5 เมตร ผนังหนา 60 เซนติเมตร ใกล้กันมีคลังกระสุนดินดำ ก่อด้วยปูน ขนาดกว้าง 1 เมตร ยาว 2.8 เมตร
ปัจจุบันบริเวณป้อมปืนได้มีการปรับภูมิทัศน์ มีกระบอกปืนใหญ่ 2 กระบอก วางให้เห็นว่าเคยเป็นจุดที่เป็นป้อมปืน และมีห้องเก็บกระสุนดินดำที่ยังคงหลงเหลือร่องรอยให้เห็นอยู่ และได้รับการขึ้นทะเบียนเป็นโบราณสถาน โดยกรมศิลปากร เมื่อวันที่ 8 มีนาคม พ.ศ. 2478 โดยประกาศเป็นพื้นที่โบราณสถานประมาณ 17 ไร่ 58 ตารางวา
เจดีย์อิสระภาพ.
เจดีย์อิสระภาพ เป็นเจดีย์ที่ตั้งอยู่ภายในป้อมไพรีพินาศ สร้างขึ้นโดยพระยาพิพิธพิไสยสุนทรการ ผู้ว่าราชการเมืองตราด ร่วมกับชาวจันทบุรีสร้างขึ้นมาบริเวณเขาแหลมสิงห์เพื่อเป็นที่ระลึกในการประกาศอิสระภาพหลังประเทศฝรั่งเศสได้ถอนกำลังออกจากจังหวัดจันทบุรี
ลักษณะสถาปัตยกรรมของเจดีย์อิสระภาพเป็นเจดีย์ก่ออิฐถือปูน เจดีย์เป็นทรงระฆังในผังกลม พร้อมกับฐานบัวคว่ำบัวหงายชุดมาลัยเถา บัวลูกแก้วอกไก่เป็นส่วนที่รองรับองค์ระฆัง มีลักษณะยืดสูง เหนือขึ้นไปเป็นองค์ระฆัง ประกอบกับบัลลังก์สี่เหลี่ยม เสาหานปล้องไฉนและปลียอด ฐานของเจดีย์เป็นแบบประทักษิณพร้อมทั้งพนักระเบียงในผังสี่เหลี่ยมจตุรัส มีการประดับด้วยกระเบื้องเคลือบปรุลายแบบของจีน พร้อมกับกำแพงแก้วแบบเตี้ยภายในฐานล้อมรอบเจดีย์ โดยเป็นศิลปะในยุครัตนโกสินทร์ ของศาสนาพุทธ นิกายเถราวาท
โปเกมอน โอเมการูบี้ และ แอลฟาแซฟไฟร์

โปเกมอน โอเมการูบีและแอลฟาแซฟไฟร์  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด 3ดีเอส ออกจำหน่ายครั้งแรกที่ประเทศญี่ปุ่น, ทวีปอเมริกา, และประเทศออสเตรเลียในวันที่ 21 พฤศจิกายน พ.ศ. 2557 และต่อมาออกจำหน่ายในทวีปยุโรปเมื่อวันที่ 28 พฤศจิกายน พ.ศ. 2557 ตัวเกมเป็นภาคสร้างใหม่ของ "โปเกมอน รูบี" และ "แซฟไฟร์" และเป็นส่วนหนึ่งของรุ่นที่หกในโปเกมอนซีรีส์
ตัวเกมได้ออกประกาศครั้งแรกในวันที่ 7 พฤษภาคม พ.ศ. 2557 เป็นคลิปวิดีโอตัวอย่างสั้น ๆ เผยแพร่ผ่านทางยูทูบ และเมื่อวันที่ 31 มีนาคม พ.ศ. 2562 ตัวเกมมียอดขายทั่วโลกถึง 14.19 ล้านชุด
เจ้าหญิงเพาลีเนอแห่งเวือร์ทเทิมแบร์ค (ค.ศ. 1877–1965)

เจ้าหญิงเพาลีเนอแห่งเวือร์ทเทิมแบร์ค  ประสูติเมื่อวันที่ 19 ธันวาคม ค.ศ. 1877 ณ ราชอาณาจักรเวือร์ทเทิมแบร์ค เป็นพระราชธิดาพระองค์ใหญ่และพระองค์เดียวที่รอดพระชนม์ชีพของพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ เป็นพระภาคิไนยในเอ็มมาแห่งวัลเด็คและเพือร์ม็อนท์ พระญาติชั้นที่ 1 ใน สมเด็จพระราชินีนาถวิลเฮลมินาแห่งเนเธอร์แลนด์
เสกสมรส.
พระองค์ทรงเสกสมรสกับเจ้าชายวิลเฮ็ล์ม ฟรีดริช เจ้าชายแห่งวีท เมื่อวันที่ 29 ตุลาคม ค.ศ. 1898 มีพระบุตรดังนี้
เซเรียอา ฤดูกาล 2019–20

เซเรียอา ฤดูกาล 2019–20 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 118 ของลีกสูงสุดฟุตบอลอิตาลี, และเป็นฤดูกาลที่ 10 นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 24 สิงหาคม ค.ศ. 2019 ถึงวันที่ 24 พฤษภาคม ค.ศ. 2020. อย่างไรก็ตาม, เมื่อวันที่ 9 มีนาคม ค.ศ. 2020, รัฐบาลอิตาลีหยุดการแข่งขันลีกจนถึงวันที่ 3 เมษายน ค.ศ. 2020 เนื่องจาก การระบาดทั่วของโควิด-19 ในประเทศอิตาลี. เซเรียอาไม่สามารถกลับมาลงเล่นกันต่อไปได้ในวันนี้, อ้างว่ามันกำลังจะกลับมาทำงานเพียงครั้งนึง "เงื่อนไขสุขภาพได้รับอนุญาต". เมื่อวันที่ 18 พฤษภาคม, ได้มีการประกาศว่าฟุตบอลอิตาลีจะถูกระงับการแข่งขันจนถึงวันที่ 14 มิถุนายน. เมื่อวันที่ 28 พฤษภาคม, ได้ประกาศว่าเซเรียอาจะกลับมาเริ่มต้นแข่งขันกันต่อในวันที่ 20 มิถุนายน.
ทีม.
มี 20 ทีมที่ลงแข่งขันในลีก โดย 17 ทีมมาจากฤดูกาล 2018–19 และอีก 3 ทีมเลื่อนชั้นขึ้นมาจากเซเรียเบ ฤดูกาล 2018–19 มีรายชื่อเรียงลำดับตามตัวอักษรดังนี้
สถิติประจำฤดูกาล.
แฮท-ทริคส์.
4 ผู้เล่นที่ทำ 4 ประตู ;
ซัลวาตอร์มุนดี (เลโอนาร์โด)

ซัลวาตอร์มุนดี  หรือ พระผู้ช่วยให้รอด (Savior of the World) เป็นภาพวาดสีน้ำมันบนแผ่นไม้วอลนัตที่วาดโดยเลโอนาร์โด ดา วินชี ศิลปินชาวอิตาลี ประมาณ ค.ศ. 1500 เป็นภาพพระเยซูทรงเครื่องแต่งกายสมัยฟื้นฟูศิลปวิทยา พระหัตถ์ขวาทำเครื่องหมายกางเขน ส่วนพระหัตถ์ซ้ายถือดวงแก้วเป็นสัญลักษณ์แทนสวรรค์ มีภาพลักษณะคล้ายกันกับภาพนี้มากกว่า 20 ภาพที่วาดโดยผู้ช่วยและจิตรกรคนอื่น ๆ ที่ชื่นชมวิธีวาดของเลโอนาร์โด
มีการสันนิษฐานว่าภาพ "ซัลวาตอร์มุนดี" ถูกวาดเพื่อถวายแด่พระเจ้าหลุยส์ที่ 12 แห่งฝรั่งเศส และอานแห่งเบรอตาญ พระมเหสี ประมาณปี ค.ศ. 1500 ซึ่งเป็นช่วงเวลาไม่นานหลังพระเจ้าหลุยส์พิชิตดัชชีมีลาโนและยึดครองเจนัวในสงครามอิตาลีครั้งที่สอง เชื่อว่าระหว่าง ค.ศ. 1638–1641 "ซัลวาตอร์มุนดี" อยู่ในการครอบครองของเจมส์ แฮมิลตัน ดยุกที่ 1 แห่งแฮมิลตันที่คฤหาสน์เชลซี แต่หลังจากเจมส์ แฮมิลตันถูกประหารชีวิตในสงครามกลางเมืองอังกฤษ ทรัพย์สมบัติของแฮมิลตันบางส่วนถูกนำออกขาย เมื่อมีการฟื้นฟูราชวงศ์อังกฤษ ภาพนี้อยู่ในครอบครองของพระเจ้าเจมส์ที่ 2 แห่งอังกฤษ ก่อนจะตกทอดมาถึงจอห์น เชฟฟิลด์ ดยุกที่ 1 แห่งบักกิงแฮมและนอร์ม็องดี ผ่านทางธิดานอกสมรสของพระเจ้าเจมส์ที่ 2 ในปี ค.ศ. 1900 "ซัลวาตอร์มุนดี" ถูกซื้อไปโดยฟรานซิส คุก ไวเคานต์แห่งมงแซราตึ นักสะสมงานศิลปะ ก่อนที่ในปี ค.ศ. 2017 ดมีตรี รืยโบลอฟเลฟ นักธุรกิจชาวรัสเซียนำภาพนี้ออกประมูลที่งานประมูลของบริษัทคริสตีส์ในนครนิวยอร์ก และเจ้าชายบัดร์ บิน อับดุลลอฮ์ ในนามของกระทรวงวัฒนธรรมและการท่องเที่ยวอาบูดาบีประมูลไปด้วยราคา 450.3 ล้านดอลลาร์สหรัฐ ทำให้ "ซัลวาตอร์มุนดี" เป็นภาพวาดที่มีราคาสูงที่สุดที่เคยมีการประมูล ในปี ค.ศ. 2017 มีการประกาศว่าภาพนี้จะได้รับการจัดแสดงที่พิพิธภัณฑ์ลูฟวร์อาบูดาบี แต่ภายหลังถูกประกาศยกเลิก ปัจจุบันยังไม่มีการระบุว่า "ซัลวาตอร์มุนดี" ถูกเก็บรักษาไว้ที่ไหน
นักวิชาการส่วนใหญ่ลงความเห็นว่าภาพ "ซัลวาตอร์มุนดี" เป็นผลงานของเลโอนาร์โด ดา วินชี มาร์ติน เคมป์ ผู้เชี่ยวชาญผลงานของเลโอนาร์โดกล่าวว่าเกลียวผมที่ปรากฏในภาพทำได้อย่าง "ลื่นไหลเหมือนเกลียวคลื่น" และกล่าวเพิ่มว่า อาจมีจิตรกรที่วาดได้เหมือนเลโอนาร์โด แต่ไม่มีใครที่วาดรายละเอียดที่ "น่าตื่นตา" เหล่านี้ได้เทียบเท่า ด้านไดแอน ดไวเยอร์ โมเดสตินี นักอนุรักษ์งานศิลป์สรุปหลังจากศึกษาภาพนี้เทียบกับภาพ "โมนาลิซา" ว่าเป็นงานของเลโอนาร์โด เธอชี้แจ้งว่าการใช้สีบริเวณริมฝีปากทำได้อย่าง "สมบูรณ์แบบอย่างที่ไม่มีศิลปินคนไหนทำได้" อย่างไรก็ตาม ยังมีบางส่วนที่สงสัยว่าเลโอนาร์โดวาดเองทั้งหมดหรือเพียงบางส่วน ฌัก ฟร็องก์ นักประวัติศาสตร์ศิลป์ชาวฝรั่งเศสกล่าวว่า "องค์ประกอบของภาพไม่ได้มาจากเลโอนาร์โด เขานิยมวาดภาพด้านข้างมากกว่า" ฟร็องก์กล่าวเพิ่มว่า "ซัลวาตอร์มุนดี" เป็นภาพที่ดีแต่มันมีเทคนิคจากเลโอนาร์โดแค่เล็กน้อย ในขณะที่ฟรังค์ เซิลเนอร์ นักประวัติศาสตร์ศิลป์ชาวเยอรมันกล่าวว่าความยากของการระบุตัวตนจิตรกรของภาพนี้มีอยู่สองประการคือ แต่เดิม "ซัลวาตอร์มุนดี" เสียหายก่อนจะได้รับการบูรณะอย่างมากจนการตรวจหาคุณภาพเดิมทำได้ยาก และเทคนิคสฟูมาโตในภาพทำให้ชี้ชัดได้ยากว่าเป็นฝีมือของเลโอนาร์โดเองหรือผู้ช่วยของเขา
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จาเป็ยฎ็องแวง

จาเป็ยฎ็องแวง  หรือเรียกโดยย่อว่า จาเป็ย  ในไทยเรียก กระจับปี่อย่างเขมร หรือ จับเปย เป็นเครื่องสายประเภทดีดชนิดหนึ่งของประเทศกัมพูชา มีคันทวนค่อนข้างยาวและตัวกะโหลกใหญ่ ส่วนลูกบิดสำหรับขึงด้วยสายไนลอนขึ้นสายสองสาย ลักษณะคล้ายกับกระจับปี่ของไทยแต่ต่างตรงที่กระจับปี่จะขึ้นสายสี่สาย สายบนกับสายล่างปกติจะตั้งสายให้เป็นคอร์ด G และ C ตามลำดับ ประกอบไปด้วย 12 เฟรต (สลักที่ใช้กำหนดโน้ต) ที่มีโน้ต 1 D, 2 E, 3 F, 4 G, 5 A, 6 B, 7 C, 8 D, 9 E, 10 F, 11 G, 12 A
ปัจจุบันจาเป็ยฎ็องแวงยังมีการบรรเลงอยู่จนถึงปัจจุบันฐานะเครื่องบรรเลงในพิธีกรรมศักดิ์สิทธิ์ และเป็นที่นิยมในหมู่ชาวเขมรดังปรากฏให้เห็นในอินเทอร์เน็ต รวมทั้งมีการใช้จาเป็ยฎ็องแวงเล่นประกอบการขับลำนำด้นสดซึ่งไม่มีในกระจับปี่ของไทย ส่วนการเล่นจาเป็ยฎ็องแวงในไทยพบได้ในชุมชนเชื้อสายเขมร เช่น จังหวัดปทุมธานีย่านคลองหก และจังหวัดสุรินทร์แถบชายแดน
เอียมิล ฟ็อชแบร์ย

เอียมิล พีเตอร์ ฟ็อชแบร์ย (เกิด 23 ตุลาคม ค.ศ. 1991) เป็นนักฟุตบอลชาวสวีเดน ปัจจุบันเล่นในตำแหน่งปีกให้กับแอร์เบ ไลพ์ซิชและทีมชาติสวีเดน เขาได้รับการโหวตให้เป็นนักเตะกองกลางสวีเดนแห่งปีในปี 2014, 2016 และ 2017 เขาเป็นหนึ่งในผู้เล่นทีมชาติสวีเดนที่พาทีมไปถึงรอบก่อนรองชนะเลิศในการแข่งขันฟุตบอลโลก 2018
เจ้าหญิงมารีแห่งวัลเด็คและเพือร์ม็อนท์

เจ้าหญิงเกออร์กีเนอ เฮ็นรีเอ็ทเทอ มารีแห่งวัลเด็คและเพือร์ม็อนท์  ประสูติเมื่อวันที่ 30 เมษายน ค.ศ. 1857 เป็นพระธิดาในเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ กับเจ้าหญิงเฮเลเนอแห่งนัสเซา เป็นพระเชษฐภคินีในสมเด็จพระราชินีเอ็มมาแห่งเนเธอร์แลนด์และเจ้าหญิงเฮเลเนอแห่งวัลเด็คและเพือร์ม็อนท์ เป็นพระราชมาตุจฉา (ป้าฝ่ายแม่) สมเด็จพระราชินีนาถวิลเฮลมินาแห่งเนเธอร์แลนด์ และเจ้าหญิงอลิซ เคาน์เตสแห่งแอธโลน พระองค์เป็นพระภาคิไนยในแกรนด์ดยุกอดอล์ฟแห่งลักเซมเบิร์ก
เสกสมรส.
พระองค์ทรงเสกสมรสกับเจ้าชายวิลเฮ็ล์มแห่งเวือร์ทเทิมแบร์ค เมื่อวันที่ 15 กุมภาพันธ์ ค.ศ. 1877 ทรงดำรงพระอิสริยยศที่ เจ้าหญิงวิลเฮ็ล์มแห่งเวือร์ทเทิมแบร์ค พระชายา พร้อมฐานันดรรอยัลไฮเนส มีพระบุตรดังนี้
เจ้าหญิงมารีแห่งวัลเด็คและเพือร์ม็อนท์และพระบุตรพระองค์ที่ 3 สิ้นพระชนม์เมื่อวันที่ 30 เมษายน พ.ศ. 2425 จากภาวะแทรกซ้อนจากพระประสูติการที่ชตุทท์การ์ท สิริพระชันษาปีที่ 25
ไนไดจิง

ไนไดจิง  หมายถึง "มหาเสนาบดีกลาง" เป็นตำแหน่งโบราณในราชสำนักของญี่ปุ่น บทบาทและอำนาจหน้าที่แตกต่างกันไปในช่วงก่อน ยุคเมจิ ของประวัติศาสตร์ญี่ปุ่น แต่โดยทั่วไปยังคงเป็นตำแหน่งที่สำคัญภายใต้ ประมวลกฎหมายไทโฮ
ประวัติ.
ก่อนยุคเมจิ.
ตำแหน่งไนไดจิงเกิดขึ้นก่อน ประมวลกฎหมายไทโฮ ฉบับ ค.ศ. 701 ฟุจิวะระ โนะ คะมะตะริ เป็นคนแรกที่ได้รับการแต่งตั้งให้ดำรงตำแหน่งใน ค.ศ. 669 หลังจากการแต่งตั้ง ฟุจิวะระ โนะ มิชิตะกะ ในปี ค.ศ. 989 ตำแหน่งก็กลายเป็นที่ยอมรับอย่างถาวร แต่ก็ยังอยู่ต่ำกว่า อูไดจิง ("มหาเสนาบดีขวา") และ ซาไดจิง ("มหาเสนาบดีซ้าย")
ยุคเมจิและหลังจากนั้น.
ตำแหน่งถูกพัฒนาในสมัยเมจิ ในปี ค.ศ. 1885 ได้รับการตั้งชื่อใหม่เพื่อหมายถึง ผู้รักษาพระราชลัญจกรของญี่ปุ่น ในราชสำนัก ในปีนั้นตำแหน่งนายกรัฐมนตรีหรือหัวหน้าคณะรัฐมนตรีของรัฐบาลคือ ไดโจไดจิง ได้รับการฟื้นฟู ในเดือนธันวาคม ซันโจ ซาเนโทมิ ได้ถวายฎีกาต่อจักรพรรดิเพื่อยุบเลิกตำแหน่งของเขา และจากนั้นเขาก็ได้รับการแต่งตั้งให้เป็น ไนไดจิง หรือผู้รักษาพระราชลัญจกรในทันที
ตำแหน่งของผู้รักษาพระราชลัญจกรนั้นเหมือนกับ ไนไดจิงในแง่ของชื่อเท่านั้นไม่ใช่ในแง่ของการใช้งานหรืออำนาจ
ลักษณะของตำแหน่งพัฒนาต่อไปใน ยุคไทโช และ ยุคโชวะ ตำแหน่งนี้ถูกยกเลิกเมื่อวันที่ 24 พฤศจิกายน ค.ศ. 1945
บันทึก.
<templatestyles src="Reflist/styles.css" />